CELEX: 62011FN0059
Language: fi
Date: 2011-05-24 00:00:00
Title: Asia F-59/11: Kanne 24.5.2011 — ZZ v. SMHV

16.7.2011   
            
            
               FI
            
            
               Euroopan unionin virallinen lehti
            
            
               C 211/34
            
         Kanne 24.5.2011 — ZZ v. SMHV
   (Asia F-59/11)
   2011/C 211/70
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat R. Adam ja P. Ketter)
   
      Vastaaja: Sisämarkkinoiden harmonisointivirasto (SMHV)
   
      Oikeusriidan kohde ja kuvaus
   
   Vaatimus kumota päätös, jolla kieltäydyttiin uudistamasta toiseen kertaan kantajan alkuperäistä väliaikaisen toimihenkilön palvelussuhdesopimusta, ja vaatimus kumota kantajan uusi väliaikaisen toimihenkilön palvelussuhdesopimus sekä vahingonkorvausvaatimus
   
      Vaatimukset
   
   
               —
            
            
               SMHV:n johtajan 29.9.2010 tekemä päätös, jolla kieltäydyttiin uudistamasta kantajan väliaikaisen toimihenkilön palvelussuhdesopimusta, joka oli alun perin tehty 16.7.2005, on kumottava;
            
         
               —
            
            
               1.8.2010 tehty väliaikaisen toimihenkilön palvelussuhdesopimus on kumottava sikäli kuin kyseinen sopimus muodostaa tosiasiassa edellä mainitun alkuperäisen sopimuksen toisen uudistamisen;
            
         
               —
            
            
               SMHV:n johtajan 18.2.2011 tekemä päätös on kumottava;
            
         
               —
            
            
               asiassa on todettava olevan kyse toistaiseksi voimassa olevasta palvelussuhteesta;
            
         
               —
            
            
               muussa tapauksessa 16.7.2005 tehdyn alkuperäisen sopimuksen oikeudellinen luonne ja sille uudistamisen jälkeen 16.7.2010 asetettu päättymispäivä on kumottava ja sopimus on luokiteltava toistaiseksi voimassaolevaksi, tai asiassa on todettava vallitsevan tällainen toistaiseksi voimassaoleva sitoumus;
            
         
               —
            
            
               muussa tapauksessa 1.8.2010 tehdyn sopimuksen oikeudellinen luonne ja sille 1.8.2013 asetettu päättymispäivä on kumottava ja sopimus on luokiteltava toistaiseksi voimassaolevaksi, tai asiassa on todettava vallitsevan tällainen toistaiseksi voimassaoleva sitoumus;
            
         
               —
            
            
               vastaaja on velvoitettava korvaamaan sekä aineellinen että aineeton vahinko, jota kantajalle on aiheutunut SMHV:n toiminnan johdosta ja jonka määräksi arvioidaan — kantajaa kuitenkaan mitenkään sitomatta ja sillä varauksella, että näitä vaatimuksia voidaan menettelyn kuluessa korottaa — alustavasti 6 113,79 euroa aineellista vahinkoa ja 30 000,00 euroa aineetonta vahinkoa;
            
         
               —
            
            
               toissijaisesti, ja siinä mahdottomassa tilanteessa, että tuomioistuin katsoo, että toistaiseksi voimassa olevan sitoumuksen syntymisestä huolimatta palvelussuhde oli päättynyt 16.7.2010, vaikka tilanne ei näin olekaan, kantajalle on myönnettävä vahingonkorvausta sopimussuhteen perusteettomasta päättämisestä;
            
         
               —
            
            
               vielä toissijaisemmin, ja siinä mahdottomassa tilanteessa, että tuomioistuin katsoo, ettei sopimusta voida muuttaa toistaiseksi voimassaolevaksi eikä tällaista sopimusta voida katsoa olevan olemassa, vaikka tilanne ei näin olekaan, kantajalle on myönnettävä vahingonkorvausta hänen SMHV:n virheellisen toiminnan johdosta kärsimästään vahingosta;
            
         
               —
            
            
               kantajalle on varattava mahdollisuus turvautua kaikkiin muihin oikeuksiin, oikeussuojakeinoihin ja toimiin ja erityisesti SMHV:n velvoittamiseen suorittamaan vahingonkorvausta aiheutuneen vahingon johdosta;
            
         
               —
            
            
               SMHV on velvoitettava korvaamaan oikeudenkäyntikulut.